Renhe (biologia) - Wikipèdia

# Renhe (biologia)

### Un article de Wikipèdia, l'enciclopèdia liura.

La classificacion en dos gropes (vegetal / animal) a evoluit per arribar a la constitucion dels cinc renhes del vivent.

D'aprèp la classificacion en 5 renhes, al cors de l'evolucion cellulara dels organismes s'es producha una copadura fondamentala que distinguís lo grope dels eucariòtas e lo dels procariòtas.

Los procariòtas son unicellulars, e lor material genetic es pas entampat dins un nucli. An d'ensims localisats dins la paret cellulara e se multiplican per scissiparitat. Constituisson lo primièr renhe.

Totes los autres organismes son apelats eucariòtas. Lor material genetic es entampat dins un nucli ; an d'organitas cellularas, la multiplicacion cellulara a luòc per mitòsi, e presentan sovent una reproduccion de tipe sexuada.

Los eucariòtas pòdon èstre unicellulars o pluricellulars. Los eucariòtas unicellulars son apelats de protistas e constituisson lo segond renhe.

Enfin, los eucariòtas pluricellulars son devesits en 3 renhes, los campairòls, los metafitas (vegetals clorofillians) e los metazoaris (animals pluricellulars).

En biologia, la classificacion scientifica tradicionala es tala que cinc renhes devesisson lo monde vivent :

- los procariòtas (bacterias e arqueobacterias)
- los protistas (eucariòtas unicellulars)
- los campairòls (eucariòtas multicellulars)
- los vegetals (eucariòtas multicellulars)
- los animals (eucariòtas multicellulars)

Veire renhes del vivent per una discussion de las modificacions portadas a aquesta classificacion tradicionala

## [Modificar] Veire tanben

- taxinomia
- Tres renhes del vivent
- sistematica

Recuperat(ada) de "http://oc.wikipedia.org../../../r/e/n/Renhe_%28biologia%29.html"

Categorias de la pagina: Taxinomia | Renhe

##### Views

- Article
- Discussion
- Version actuala

##### Recercar